‘‘संयोग से पिताजी के ही एक पुराने छात्र, जो मेरे सहपाठी भी रह चुके थे, मुझसे शादी करने के लिये तैयार हो गये. मेरे गुणों का वे कद्र करते थे. इसी कारण पिताजी के कहने पर वे शादी के लिये तैयार हो गये थे. विद्यालय में होने वाली लेख, वाद-विवाद, संगीत, चित्रकला आदि अनेक प्रतियोगिताओं में हम दोनों में प्रतिस्पर्धा रहती थी. उनके पिताजी नहीं थे. इसलिये अपनी शादी की बात वे स्वयं कर रहे थे. शायद इसी कारण शादी की बात पट गयी थी और हमारी शादी हो गयी - - -.’’